Lokeras
Lokeras (lot. Loker, Lokerus) – kuršių kunigaikštis, kurį savo kronikoje Gesta Danorum XIII a. pradžioje paminėjo Saksas Gramatikas. Anot jo, kuršių tironą Lokerą (Lokero, Curetum tyranno) puolė danų vikingas Hadingas, kuris pralaimėjo ir pateko į Lokero nelaisvę, bet paskui iš jos pabėgo. Po išsivadavimo Hadingas puolęs žiemgalių („helespontiečių“) kunigaikščio Andvano miestą prie Dauguvos.